
- Dialuna ultimo, Minister 
di Labor Glenbert 
Croes, acompaña pa 
demas colega minister 
y parlamentario, tabata 
presente na Enseñansa pa 
Empleo (EPE), na unda 
a tuma luga e apertura 
oficial di e facilidadnan 
completamente renoba y 
moderno, y e desvelo di e 
branding y logo nobo. E logo 
aki, ta representa un trapi 
di crecimento, direccion 
bay ariba cu ta significa 
progreso, pasobra EPE tey 
pa e desaroyo y progreso 
personal di e cursista. 
E colornan di e logo ta 


representa entre otro, 
positivismo, confiansa, 
lealtad y sabiduria. 


Durante e ultimo añanan, 
por a nota cu e interes di 
comunidad pa bay dilanti 
y crece den nan trabou ta 
grandi. Den 2022 un total di 
620 persona a tuma curso 
na Enseñansa pa Empleo, 
cu ta ofrece un diversidad 
grandi den tipo di cursonan, 
cu ta hustamente locual 
e mercado laboral mester 
di dje. Importante pa 
remarca, ta e hecho cu den 
2023, EPE a logra drecha 
e oportunidad laboral di 
1630 cursista. 


EPE tin un variedad di 
cursonan disponibel 
pa hendenan local, 
internacional y di cualkier 
edad. E cursonan cu EPE ta 
ofrecetaentreotrodiidioma 
manera Ingles, Hulandes y 
Papiamento, curso di Office 
Skills, Customer Service, 
Computer pa Principiante, 
mercadeo, administracion 


Minister Glenbert Croes: 


CIFRANAN TA MUSTRA UN CRECIMENTO 
IMPRESIONANTE NA ENSEÑANSA PA EMPLEO 


manera Boekhouden 
diferente nivel, y mucho 
mas. E cursonan mas 
gusta, ta езиппап di 
Waiters, Casino Dealers y e 
Klein Vaarbewijs, cu desde 
aña pasa, tin su examen 
practico tambe cu mester 
por domina, pa por logra e 
licencia pa maneha un boto. 
Mester bisa cu resultadonan 
di por ehempel cursistanan 


pa Casino Dealer, tin 
practicamente trabou 
garantisa. 


Na 2022, cursistanan tabata 
tin e opcion pa scohe entre 
19 diferente vak, pero awor 
na 2023, esaki a conoce un 
ampliacion y a yega te na 
27 diferente curso. Esaki 
ta e motibo tambe cu EPE 
mester a aumenta e klasnan 
pa duna les, di 31 pa 64. 
Awe e cursistanan por goza 
di localnan completamente 
remodela у moderno, 
ofreciendo nan un ambiente 
mas agradabel y eficiente 
pa por siña. 


Durante е ceremonia 
importante aki, a logra na 
scucha testimonio di algun 
cursista, cu a relata nan 
experiencia na Enseñansa 
pa Empleo. 


Aki algun di nan: 


Annie tumando e les di 
waiter, a splica con bon 
e docencia di e curso ta 
enfocando riba calidad 
y bon servicio па nos 
turistanan. 


Ricardo a tuma ya diferente 
curso na EPE, pa por hisa 
su nivel di conocimento. E 


ta asina agradecido pa tur 
oportunidadnan cu EPE ta 
ofrece y na tarifa social cu 
plan di pago. 


Marlene a expresa cu pa 
siña nunca ta laat pasobra 
cu esey bo ta avansa. Tur 
e cursonan cu el a tuma 
a yud'e crece hopi den su 
funcion. 


Manera esakinan tin hopi 
testimonio mas, indicando 
e profesionalismo di e 
docentenan, e flexibilidad 
di pago cu EPE ta ofrece, 
e variedad di cursonan cu 


= ENSEÑANSA 
М РА EMPLEO 


tin disponibel, е orarionan 
flexibel y hopi otro 
aspectonan positivo mas. 


Minister Glenbert Croes 


STATEN VAN ARUBA 


a indica di ta sumamente 
orguyoso di e full e team 
di EPE, consistiendo di 
solamente 10 hende, pero 
cu hunto ta logrando 
avansenan grandi pa 
Enseñansa pa Empleo y pa 
su clientenan. 


Pa Minister Croes, como 
Minister di Labor, esaki 
sigur ta un logro grandi, 
mirando cu e ta facilita e 
proceso, di esnan cu kier un 
trabou, pa drenta e mercado 
laboral, ampliando nan e 
conocemento y experiencia 
necesario. 

ARUBUS DUNA PASAHERO PROHIBICIÓN PA 
SUBI TUR BUS DI ARUBUS PA TEMPO INDEFINI 


Arubus no ta tolera agrecion, falta di respet ni insulto contra empleado 
ni contra pasahero 


Arubus NV no ta tolera 
ningún falta di respet, 
tampoco ningun tipo di 
mal comportacion contra 
cualkier empleado di 
nos compania y tampoco 
contra ningún di nos 
pasaheronan. 


Manera por a mira caba 
ribamedionansocial,tinun 
video circulando caminda 
un pasahero ta falta 
respet contra di un di nos 
chauffeurnan diaranson 
ultimo. Siguiendo nos 
procedura acostumbra, a 
analisa tur prueba cu por 
a hanja, interno y externo. 
Tambe nos a scucha e 
chauffeur en cuestión su 
experiencia cu e caso y 
muy principalmente pa su 
situación emotional den e 


caso aki. 


Na momento cu pruebanan 
а wordo analisa y 
documenta, Gerencia 
a bai over na tuma un 
decisión riba e a caso aki. 
Mesora gerencia di Arubus 
a informa e persona en 
cuestión pa medio di un 
carta, cu su persona ta 
prohibi di subi cualkier 
propiedad di Arubus, 
incluyendo nos busnan pa 
un tempo indefini. 


Alavez Arubus kier a elogia 
e chauffeur en particular 
cu a haña su mes den e 
incidente aki, caminda e la 
demostra un actitud hopi 
trankilo y profesional y a 
sa di domina su mes na e 
miho manera cu Arubus 


por a spera di su persona. 


Pa medio di esaki Arubus 
NV kier enfatisa, cu lo 
no tolera ningún tipo 
di agresión, falta di 
respet, intimidación y 
muhcu menos insultonan 


den dirección di nos 
empleadonan ni tampoco 


nos раѕаһегопап riba 
cualkier propiedad di 
Arubus, incluyendo 
busnan riba caminda 


transportando publico. 


CANDELA DEN VERANDA DI EX-MARIA 

Diahuebs atardi а drenta 
informe di cu tin un 
cas na candela den J.G. 
Emanstraat, mesora a 
dirigi tanto polis como 
bomberonan na e sitio. 
Na yegada di e patruya y 
bombero nan a dal varios 


JPB Services: 


buelta y no a encontra 
cu ningun candela y 
bomberonan а regresa 
na post. Polisnan a sigi 
rondia y a bin logra haya 
e candela den e veranda di 
unda antes tabata Maria 
Hendrik. Un ciudadano cu 


Arubus NV ta spera cu 
e tipo di incidentenan, 
manera esun di Diaranson 
ultimo no tuma lugar mas 
y cu nos por sigui brinda 
e mihor di nos servicio na 
tur nos pasaheronan. 


HENDRIK 


tabata cerca a pasa man 
pa un hemchi y tabata bay 
basha awa riba e candela 
cual tabata sushedad, un 
colchon y poco paña. Na 
yegada di bombero ya e 
candela tabata ful paga. 


Ta buska: Pool attendant, pa drenta den servicio dibiaha 


Pasa cu bo rijbewijs na nos oficina na Jaburibari 1-D, Paradera. 


of jama 592-9227 /583-7401 

Diahuebs mainta 
Minister di Turismo y 
Salud Publico, sr. Dangui 
Oduber conhunto cu CEO 
di APA sr. Marc Figaroa, 
a wordo entrevista pa 
presenta e masterplan, 
cu ta tur e proyectonan 
di Aruba Ports Authority 
МУ. (APA) den progreso pa 
2024. Minister Oduber a 
duna di conoce cu APA ta 
un di e entidadnan cu tin 
e potencial di mas grandi 
pa locual ta desaroyo 
economico di nos pais. 
Importancia pa APA como 
compania estatal den 
transicion di un autoridad 
portuario ta hunga un 
papel importante den 
e economia di Aruba 
cu un proyecto manera 
Barcadera Business Park 
(BBP). 


Considerando e posicion 
geografico di Aruba ta 
busca pa stimula mas 
uso di e area aki cu ta 
serca di e puerto di carga. 


1.0. 

Minister Dangui Oduber 


PROYECTO DI BARCADERA BUSINESS PARK 
LO INICIA DEN 2024 


Proyecto di BBP ta yuda 
cu е diversificacion di 
economia y genera mas 
empleonan den e sector di 
logistica, warehousing y 
industrial. Esaki lo stimula 
importacion, exportacion 
y usa Aruba como punto 
di distribucion pa otro 
puntonan den e region. 


Minister Dangui 
Oduber a splica cu tin 
e vision den APA su 
“masterplan? pa sigui 
diversifica entradanan 
pa APA, y banda di esaki 
oportunidadnan nobo, 
manera e tereno di APA na 
e waf di Barcadera, cu tin 
mas cu 3 decada cu ningun 
actividad no a desaroya 
ariba e terenonan aki. 
E intencion ta pa keda 
diversifica nos economia 
pa asina inversionistanan 
local por participa den e 
proceso, e ta un proceso 
transparente cu prome 
biaha den historia di pais 
Aruba cu terenonan lo 


wordo otorga den e forma 
akiundaturhendetahañae 
oportunidad igual pa asina 
participa den e proceso, cu 
lo wordo encamina pa APA 
conhuntamento cu Ports of 
Amsterdam International. 


APA ta invita tur 
inversionista cu ta 
interesa den un tereno 
na Barcadera pa subi riba 
www.arubaports.com 
unda tin mas informacion 
tocante di e Proyecto di 
BBP of tambe por tuma 


contacto via barcadera@ 
arubaports.com. 


importante 
pa menciona cu APA 
ta encarga cu mas 
proyectonan manera Port 
City, Ex-DOW gebouw 
y e Cruise Expierence 
Development Plan. Tur a 
proyectonan aki sigur lo 
bay crea oportunidadnan 
nobo, crea cuponan di 
trabou y lo bay trece mas 
entrada pa asina por sigui 
inverti den nos turismo. 


Ta hopi 


Minister  Oduber ta 
contento cu e gerencia 
di APA cu a presenta e 
masterplan pa asina keda 
ariba e mesun liña di 
pensamento y ta mira APA 
cu un potencial enorme, e 
ta instrumental pa tur e 
desaroyonan economico 
cu ta na caminda. Minister 
Sr. Dangui Oduber ta 
sigura cu APA tin un futuro 
briyante y su persona ta 
contento cu e relacion di 
trabou y cu e desaroyo di e 
masterplan. 


PERSONA HERIDA DEN UN ACCIDENTE NA SABANA GRANDI 
A SER BAHA NA UN SUPERMERCADO NA JUCURI 


Diaranson anochi a drenta informe di 
un accidente cu hende herida na Sabana 
Grandi, mesora a dirigi tanto polis como 


ambulans na e sitio. 


Despues a drenta un otro informe di e 
victima ta dilanti un supermercado na 
Jucuri. Nayegadadiepatruyayeambulans 
nan a haya un victima seriamente herida 
y ambulans a atende mientras polis a haya 
sa cu ta un motociclista a baH'e eynan y a 
bay for dibe sitio. Ambulans a transporta 


e victima pa hospital. 

PARIS - E tema di e Youth 
Forum tawata ‘Impacto 
social di cambio climatico’. 
Representantenan di tur 
region di mundo a discuti 
riba e problematica y 
posibel solucion(nan). E 
forum a conta cu mas di 
170 representante hoben 
di diferente pais y 33 
minister. 


Minister di Husticia y 
Asuntonan Social sr. 
Rocco Tjon a hiba palabra 
durante e sesionnan aki y 

Si EQ. 
3 
nt 


PAG. 5 


Minister Rocco Tjon: 


ARUBA TAWATA BON REPRESENTA NA E YOUTH 
FORUM 2023 DI UNESCO NA PARIS 


tambe a contesta pregunta 
di e diferente hobennan 
presente. 


Specificamente a duna un 
splicacion tocante con e 
maneho cu ta wordo hiba 
na Aruba ta asisti pa mitiga 
impacto di  cambionan 
climatico cu ta toca e parti 
social y salud mental. 


Ta importante pa splica cu 
prome cua atende eforum e 
delegacion di Aruba tawata 
tin diferente reunion 
preparatorio. E delegacion 
tawata consisti di Aruba 
su secretario general 
pa loke ta e comicion 
nacional di Unesco, sra. 
mr. drs. Marushka Lee- 
Tromp, Aruba su "youth 
representative" Arielle 
Gil y Chief of Staff di 
Ministerio di Husticia 
y Asuntonan Social sra. 
Irina Croes. 


Minister di Husticia y 
Asuntonan Social kier a 
gradici e ekipo pa a yuda 
cu e preparacionnan cual a 
hace posibel cu Aruba por 
a duna un bon presentacion 
durante e forum aki. 


F 


STATEN VAN ARUBA 

EN y E ¿ANAL 


DOW ARUBA 


Decoracion den playa ta den ful swing. Otro siman lo cuminsa na San Nicolas. 


MINISTER ENDY CROES TA FELICITA SCOL PREPARATORIO 
TARCISIUS CU TA CELEBRANDO 70 AÑA DI EXISTENCIA 


Masha danki na henter e ekipo di Scol Preparatorio Tarcisius cu a contribui durante 70 aña 
den e desaroyo di nos muchanan. 


Diahuebs mainta, Scol 


Preparatorio Tarcisius 
a celebra 70 айа аі 
existencia. Prome Minister 
Evelyn Wever-Croes hunto 
cu e cabesante Angela 


Romero, ех  cabesante 
Monica, maestro-, 
alumno- y  invitadonan 
tabata presente па е 


ocasion special aki. 
Durante e celebracion, e 
alumnonan di e scol a duna 


un bunita presentacion. 
Den nomber di Minister 
di Enseñansa y Deporte 
Endy Croes, Prome 
Minister Evelyn Wever- 
Croes a haci entrega di 
un гесопосетепіо ра 
пап contribucion durante 
70 aña den enseñansa di 
Aruba. Den añanan 50, 
Pastor de Haas di San 
Nicolas y Pastor Penninse 
di Savaneta a traha duro pa 


traha un scol preparatorio. 
Cu ayudo financiero di 
e maestronan di e isla e 
tempo еу, a construi e scol. 
Dia 16 di november e scol 
a habri su portanan pa 
prome biaha y tabata conta 
cu 28 alumno e tempo ey. 


Na augustus di aña 2001, 
e portanan di e edificio 
nobo di scol preparatorio 
a habri. Actualmente, nan 
ta conta cu un scol hopi 
bunita cu cuater klas y 
espacioso pa e muchanan 
hunga pafo. Minister Endy 
Croes ta gradici cabesante 
actual Sra. Angela Romero, 
ex cabesante Sra. Monica 
y e maestronan di Scol 
Preparatorio Tarcisius 
pa educa e muchanan cu 
hopi amor durante 70 aña 


y contribui den e desaroyo 
di nos muchanan. Boso 


aprecia. Masha pabien cu 
70 aña di celebracion! 


trabou ta altamente 

Hospital ta conta cu mas hospitalisacion pero menos operacion 


ESTADISTICANAN PA LUNA DI OKTOBER 
2023 DI HOH 


Horacio Oduber Hospital 
un bes mas ta saca su 
estadisticanan pa loke ta 
luna di oktober 2023 cual 
ta brinda transperancia 
na comunidad di Aruba. 
E cifranan aki ta pa duna 
un indicacion di loke ta 
sosode na nos Hospital 
pa loke ta cuido, e parti 
di diagnostico y tambe 
donacion di sanger. 


Durante luna di oktober 
2023 a hospitalisa 833 
pashent cual ta mas cu 
na luna di september cu 
tabata 786 pashent. Di e 
833 pashent hospitalisa 
un total di 471 a drenta cu 
emergencia. Cada pashent 
cu a hospeda den Hospital 
a keda un promedio di 
4,3 dia y durante luna di 
oktober e ocupacion di 
cama tabata na 91%. 


98.0, 

А tuma luga 552 operacion 
cual ta 70 operacion menos 
cu na luna di september. 
A nace un total di 80 
baby (39 mucha muhe 
y 41 mucha homber) 
na oktober. Y tambe na 
oktober nos heroenan a 
pasa Bloedbank y a haci 
un total di 265 donacion 
di sanger cu ta 51 donacion 
mas cu na september. 


Departamento di 
Emergencia a mira na 
oktober un total di 2.629 
pashent, cual un total di 
42% NO tabata pashent cu 
caso di emergencia. 


Specialistanan den 
servicio di HOH a haci 
un total di 6.010 consulta 
cu pashent na e diferente 
policlinicanan na 
oktober. Departamento di 
Radiologia a haci un total 


i Horacio Oduber 


H 


STATISTICS 


OSPITAL ост 2023 | 

833 
Hospitalization 
a 
379 


PLANNED OTHER 


244 11 


(29,3%) (14,2 %) 


4,3 days 
Average length of stay 


91% 


Bed occupancy 


(56,5%) 


di 4.627 test manera CT 
scan, MRI y mas. Un total 
di 11.389 persona a bay 
departamento di LABHOH 
pa haci nan test cual ta 241 
persona mas cu na luna di 


552 


Total surgeries 


NON-EMERGENCY 
PATIENTS 

2.629 1.103142,0%) 

Emergency Department 


6.010 


Specialists consultations 
(only specialists employed by HOH) 


41 boys 3ggirls 
Babies born 


september. Y un total di 
822 pashent a sali for di 
Hospital. 


Danki na tur cu ta 
brinda cuido safe y 


203 ___ 


Blood donations 


% 
A 11.389 _ 
Laboratory orders 


JONA 4.627 


Diagnostics by Radiology 


822 
Hospital Discharges 


cordial na Hospital 
24/7 demonstrando 
diariamente си НОН 
semper tey pa comunidad 
y tambe turista! 


DAMA TURISTA A KIBRA SU РІА DEN ACCIDENTE 
ACUATICO NA EAGLE BEACH 


Diahuebs atardi a drenta 
informe di cu tin un turista 
cu a kibra su pia den lama 
den un accidente acuatico, 
mesora a dirigi tanto polis 
como ambulans na e sitio. 


Na yegada di e patruya 
net nan tabata poniendo 
e dama den ambulans. 
Ta trata di un mama di 2 
menor di edad y a pidi pa 
slachtoffer bay na hospital 
pa ricibi y atende cu nan. 

MUCHANAN DI SCOL BASICO Y SCOL SECUNDARIO 
A PARTICIPA NA GET THE MESSAGE 


20 di november ta e dia cu 
nacional y Internacional 
Derecho di mucha ta ser 
celebra. Tambe ta e dia 
cu Fundacion Telefon pa 
Hubentud Aruba ta celebra 
24 aña di existencia. 24 aña 
pasa ariba 20 di november 
ta e prome biaha cu un 
mucha a marca e number 
131 y a ricibi ayudo di 
Telefon pa Hubentud. 


Den cuadro di e celebracion 
di dia di derecho di 
mucha, 131 ta organisa 
“Get the Message?! ariba 
20 di November. ‘Get the 
Message?!” lo tuma lugar 
na The Movies @ Gloria. 
Durante'Getthe Message?! 
studiantenan di Prinses 
Amalia Basisschool y De 
schakel lo mira diferente 
short movie cu ta trata 
diferente derecho y lo 


analisa y elabora tocante 
e derechonan. Esaki lo 
tuma lugar na The Movies 
(A Gloria di 08:30 am. ра 
12:30 pm. Na e momento 
ey e muchanan lo ricibi 
informacion tocante 
derecho di mucha. 


Pa mas mucha cu ta 
posibel por participa, 131 
a haci posibel cu scolnan 
cu ta interesa por participa 
na ‘Get the Message?!” den 
nan klas. Scolnan cu ta 
interesa por participa door 
di haci uzo di e link akibao 
ariba dia 20 di november 
desde 10:00 di mainta. 


Link: https://youtu.be/ 
NbymFo5NxY4 
Tambe ariba 20 di 


november e edificio di 
Gloria lo ta ilumina cu e 
colornan di e logo nobo di 


131. Un partner importante 
den e celebracion aki ta 
The Movies @ Gloria. 


131 kier a gradici su 
diferente partnersnan cu 
ta tuma nan impacto social 
na serio y ta inverti den e 
muchanan y hobenan. Un 
gradicimento ta bay na 


Setar N.V., Aruba Airport 
Authority N.V., Web Aruba 
NV., The Salamander 
Group, RBC Royal Bank 
(Aruba), Watty Vos BLVD, 
Green Corridor Aruba, 
DOW, Albo Aruba General 
Contractors, The Movies 
Aruba, Telearuba y Media 
di Aruba. 


Pa mas informacion 
tocante Get the Message?! 
por tuma contacto cu 
Fundacion Telefon pa 
Hubentud Aruba via nos 
facebook: https://www. 
facebook.com/aruba.131, 
email: telhubentud@ 
gmail.com о# telefon 
5886138/ 5884011. 


MINISTER ENDY CROES TA FELICITA SRA. EVELYN DIANA 
FARRELL CU SU RECONOCEMENTO COMO BALUARTE 
DEPORTIVO DI PREMIO EXCELENCIA DEPORTE 


RANJESTAD: Diabierna 
ultimo, Minister di 
Enseñansa у Deporte 
Endy Croes a reconoce y 
duna homenahe na dies 
(10) baluarte deportivo. 
Esaki a tuma luga na e 
gran ceremonia di Premio 
Excelencia den Deporte na 
Renaissance Convention 
Center. Un die baluartenan 
cu a reconoce durante e 
evento special aki tabata 
Sra. Evelyn Diana Farrell. 


Sra. Farrell a nace na 
Aruba den un famia hopi 
activo y a cuminsa practica 
atletismo desde e edad 


di 19 aña. Na aña 1983, 
Evelyn a sali Netherlands 
Antilles 1st Female 
National Team World 
Championship Helsinki 
na Finland. Na aña 1984 
Evelyn a sali Netherlands 
Antilles 1st Qualify Female 
National Olympic Games 
na Los Angeles, California 
y na aña 1988 Evelyn a 
titula Aruba 1st Female 
National Team Olympic 
Games Seoul na Korea. 
Татре, Sra. Farrell a 
forma parti di e directiva 
di diferente organisacion 
deportivo, entre otro, 
Arubans Olympian 


Association (AOA), 
Coaches Association 
(NOO), NACACTEA, 
Women's Committee 


(NACAC) y presidente di 
Aruba Athletic Federation 
(AAF). Ademas di esaki, 
Sra. Farrell а  ricibi 
diferente galardon, entre 
otro, na aña 1982 a ricibi 
un reconocemento como 
Outstanding Athlete of 
the year di Gobierno di 
Aruba y na aña 1983 como 
Outstanding Athlete of 
the year di Aruba Athletic 
Federation. Minister Endy 
Croes ta gradici Sra. Farrell 
pa contribui den e desaroyo 


^* pn. а а E AAA A 

di deporte di Aruba y 
ta felicite cu su gran 
trayectoria. Sra. Farrell ta 
un gran ehempel cu deseo, 


disciplina, determinacion y 
dedicacion ta logra. Aruba 
ta orguyoso di bo! 


DIASABRA 18 NOVEMBER 202 


1.0. 


РАС. 9 


Parlamentario Setty Christiaans-Yarzagaray (MEP): 


ENSEÑANSA PA EMPLEO TIN UN ROL HOPI 
IMPORTANTE DEN LOKE TA YUDA CU DIVERSIFICACIÓN 
DI ARUBA SU ECONOMIA 


Aruba 17 November 
2023: Dialuna mainta na 
Enseñansa ра Empleo 
(EPE) na Engelandstraat 
a tuma lugar e develo di e 
logo nobo y e cortamento 
di cinta pa loke ta nan 
edificio renoba. Esaki sigur 
ta un ocasion pa celebra, 
asina Parlamentario Setty 
Christiaans-Yarzagaray di 
Fraccion di MEP a expresa. 
Parlamento a wordo invita 
pa atende e ceremonia 
aki y e ta masha contento 
di por mira con e lema di 
EPE ta wordo refleha den 
comunidad: “Amplia bo 
conocemento y aumenta 
bo oportunidad”, locual 
kiermen cu esaki ta un 
bon oportunidad pa e 
personanan local bay den 
un proceso di capacitacion 
of recapacitacion pa 
eleva nan conocemento y 
oportunidadnan laboral. 


El а sigui Ыза cu 
Enseñansa pa Empleo 
a cuminsa na aña 1988 


despues cu refineria Lago 
a cera. А surgi e necesidad 
pa introduci un manera pa 
prepara trahadonan miho 
pa e sector di turismo e 
tempo ey. Ainda, EPE ta 
traha riba esaki, amplia e 
conocemento y aumenta 
e oportunidadnan pa tur 
esnan cu a perde trabao, 
cu ta buscando trabao y 
/ of cu kier amplia nan 
conocemento. 


"E meta aki sigur nos ta 
kere den је. Ami mes sigur 
a yega di ta un cursista di 
Enseñansa pa Empleo. Ta 
kere den su programanan, 
den su cursonan y pesey 
tambe nos a atende tambe, 
mirando e hecho cu esaki 
ta basa riba trabaonan di 
ofishi". EPE ta yuda mas y 
mas hende drenta mercado 
laboral. 


Christiaans-Yarzagaray a 
wordo informa cu durante 
2021-2022, EPE tabata tin 
620 cursista y un total di 


19 diferente curso. Awor, 
den añanan 2022 pa 2023 
esaki a wordo amplia na 
mas di 1630 cursista cu 
a logra termina un di e 
27 diferente сигѕопар. 
Ta aplaudi e esfuersonan 
no solamente di Minister 
Glenbert Croes cu ta esun 
encarga cu e departamento 
aki, pero tambe di e 
trahadonan como tambe 
docentenan cu aworaki ta 
trahando di un manera 
sublime. 


Otro dato interesante cu a 
wordo comparti e dia aki 
ta desempleo, midi aña 
pasa compara cu durante 
pandemia. E porcentahe 
di desempleo tabata 8.8% 
y awor, segun cifranan di 
Departamento di Labor y 
Oficina di Estadistica, el a 
baha te na 4.3%, loke ta e 
porcentahe mas abou den 
historia di Aruba. Sigur 
un logro historico. Ра 
loke ta desempleo bou di 
hobennan, e Parlamentario 


a indica cu esaki а baha di 
25.9% na 9.9%. 


E dia aki por a mira entre 
otro con EPE ta ofrece 
cursonan pa esnan cu kier 
traha den casino, cual ta 
cursonan hopi interesante 
y cu sigur ta brinda hopi 
oportunidad ра traha 
den sector turistico cu 
ta e sector cu ta emplea 
mas hopi hende y cu tin 
necesidad di esaki. 


Aworaki, EPE lo bay enfoca 
riba cursonan nobo riba 
tereno di energia. Den loke 
ta diversifica economia 
di Aruba, Enseñansa pa 
Empleo tin un rol hopi 
importante, a remarca. 
Finalmente, Parlamentario 
Setty Christiaans- 
Yarzagaray ta felicita 
Minister Glenbert Croes, 
team di EPE y stakeholders 
pa e tremendo logro aki. 


CHAUFFEUR DI EDAD HERIDA DEN UN ACCIDENTE RIBA 
E.J. "WATTY" VOS BLVD BANDA DI E ROTONDE PONTON 


Diahuebs merdia a drenta informe 
di un accidente cu hende herida 
riba E.J. "Watty" Vos blvd banda di 
e rotonde Ponton, mesora a dirigi 
tanto polis como ambulans na e 
sitio. Na yegada di e patruya a tuma 
nota cu aki ta trata di un chauffeur 
di edad a resulta herida y a pidi e 
ambulans cu mas urgencia. Na 
yegada di e ambulans nan a atende 
evictimay a transporte pa hospital. 

Auto su automatic lock a | Oracion ni Dia 
lock un baby di 2 luna cu 


Un feliz dia yena di bendicion y hopi fe y 


e ya bi ad e n speransa den nos Bon Dios 


m imi 


Locual a sosode ta cu e mama a bay cu su 
tas y su baby pone e baby na su childseat y 
su tas tambe den cual e tabata tin e yabi di 
auto y a bay coy algo den cas y ora ela re- 
gresa e auto a lock su mes cu e yabi paden. 
Den su preocupacion ela yama e instan- 
cianan pa bin yud'e y ta locual a sosode. 


те Reino di Dios ta meymey di boso! ( Lucas 17,21) 
E mesun pregunta ey nos tambe ta haci Hesus y 
awor nos ta haya e contesta y Hesus ta papia berdad, 
anto ta dicon e Mundo aki t'asina? 

Ruman nos ta anda segun sabiduria di Mundo y ta 
kere cu nos ta den control. 


Den e Lectura Hesus ta siña nos kico ta Sabiduria y 
con 
Sabiduria ta move meymey di nos y di ki manera 
Sabiduria ta y por actua den nos bida! Nos mester 
probecha di E Sabiduria sigur sigur, pero nos mes- 
ter di un bon grado di humildad. y sinceridad cu nos 
Hesus y nos mes. 


Paso den un curason humilde Sabiduria ta penetra y 
ta haci 
cosnan grandi cu nos no por ni imagina. 
Ruman e Salmo ta corda nos cu 
Hesus ta controla tur cos y pega na Hesus semper 
nos lo tin Victoria! 


Oracion: Mi Hesus, Sabiduria un Palabra cu ta yena 
nos cu speransa, yuda mi humiya mi mes mas y mas 
cada dia pa asina Sabiduria por haci 
Su Trabao den mi bida y mi biba. 

Amen. 


MO ME nNE 
el pil l 
efi jell 
als JIi 
Na ningun momento tabata e intencion di иш | [а o B | | 
lock su baby den auto. Esaki no ta e prome 

biaha cu un caso asina a sosode na Aruba 

ni na mundo te hasta cu consecuencian- Д В AnA MSN 
an desagradable. Afortunadamente cu e 

actuacion y reaccion rapido e baby a sali и lola EA 
sano y salvo! 


Sn > 

Manteniendo derecho humano durante un pandemia: 
Presentacion di e Investigacion di COVIDCAS tocante e impacto social di 
COVID-19 den sociedadnan di Caribe Hulandes riba 21 di november 2023 


ORANJESTAD - Na maart 2021 
Universidad di Aruba, den colab- 
oracion cu e Instituto di 
Investigacion y Salud Biomedico 
di Corsou y e universidadnan di 
Corsou, Sint Maarten y 

Utrecht, a inicia un proyecto di 
investigacion pa studia e impacto 
di e pandemia di Covid-19 riba 

e calidad di bida y e derechonan 
humano di famianan vulnerabel 
na Aruba, Corsou y Sint 

Maarten. E virus di Covid-19 ta- 
bata un di e crisisnan sanitario 
mas catastrofico di ultimo tempo. 
E virus no solamente a afecta 
e economia, sistema di salud y 
structuranan social mundial, 
pero e 

sistemanan di salud y structuran- 
an social di Aruba tambe a ser 
trastorna. 

Durante e proyecto di investiga- 
cion multidisciplinario aki, e gru- 
po di investigacion a studia e 


greso baho na Aruba, Corsou y 
Sint Maarten (e islanan CAS), du- 
nando atencion specialmente na 
hende muher, adulto mayor y 
inmigrantenan indocumenta. 
Dentro di e estudio aki, e inves- 
tigadonan a uza un enfoke basa 
riba 

derecho humano pa studia cual ta 
e efectonan di e acuerdonan entre 
Hulanda y e CAS islanan 

riba e derechonan humano den e 
Reino Hulandes. Ademas e inves- 
tigadonan a studia experiencia 

di e famianan vulnerabel y cual 
recurso e famianan a uza pa for- 
ma resiliencia social. 

Na Aruba a logra tene en total 27 
entrevista cu e participantenan. 
Di e 27 entrevistanan, 6 a 
ehecuta cu organisacionnan local 
HIAS, Cruz Cora Aruba y 2 grupo 
di enfoke a ser organisa 

hunto cu e interesadonan di go- 
bierno y sociedad civil. Tambe a 


cianan di un trahado comunitar- 
10, un dunado di cuido y un 
educador. Por ultimo a haci un re- 
vision di literatura riba e reaccion 
di e paisnan y e efectonan di 

e reaccionnan aki riba e norma- 
man y proteccion legal di derecho 
humano. 

Na Universidad di Aruba, riba 
diamars dia 21 di november di 
9.00 am te 1.00 pm, e grupo di 
investigacion lo presenta e resul- 
tado di e examen y nan recomen- 
dacionnan pa gobierno y 
organisacionnan local riba con pa 
responde na e crisisnan den futu- 
ro. Interesadonan relevante lo 

ta presente y lo haya e oportuni- 
dad pa reaciona riba e recomen- 
dacionnan y duna nan aporte. 
Entrada ta gratis. 

E proyecto aki a ser financia door 
di “the Dutch ZonMW”. 

Miembro nan di consorcio di exa- 
men: 


P, rata ive o леда 


зж Mowember21,2023 
ХШ 900ат.-100рт 


ж O aa pr 
th, MD(CBHRI), Dr. Mieke de 
Droog, 

PhD (University of Aruba), Bene- 
dicta Dr. Deogratias, LL.M , PhD 
(University of Aruba), Prof. 

Ajay Bailey PhD (University of 
Utrecht, Prof. Antonio Carmona 
Báez PhD, USM (University of 
Sint-Maarten), Dr. Raymond Jes- 
surun, PhD (University of Sint- 


impacto social di e pandemia riba 
e famianan vulnerabel y di in- 


traha 3 video cortico pa por 
captura y compronde e experien- 


Prof. 
(CBHRD), 


Ashley 
Dr. Izzy Gerstenblu- 


Duits, PhD 


Maarten), Dr. Lisbeth Echteld, 
PhD (University of Curacao) 


Homber di 57 aña cu 
a abusa di dos mucha 
menor di edad condena na 
5 aña y 6 luna di prison 


ORANJESTAD – Аме 
mainta e homber D.(57) di 
Colombia, biba na Aruba, 
a presenta den sala di Cor- 
te pa scucha su sentencia. 
Luna pasa tratamento di e 
caso a tuma lugar camin- 
da Fiscal a exigi 6 aña di 
prison pa D., kende Fis- 
cal ta haya culpabel di a 
abusa di dos mucha, M. y 
K. tempo e muchanan ta- 
batin 8 pa 9 aña. Awor M. 
y K. tin 15 pa 16 aña. 


SOLOD DI PUEBLO por 
a compronde cu Hues a 
rechaza e defensa cu no 
tin pruebanan di sosten. 
Hues ta kere declaracion 
di e muchanan y no ta 
mira ningun motibo pa e 


muchanan ta bay gaña. 


FISCAL 

Luna pasa Fiscal a bisa 
cu e ta acusa D. (57) di 
abuso di e muchanan M. 
y K. entre 2015 y 2018. Ta 
asina cu D. ta desmenti. 
Fiscal ta haya cu pa satis- 
face su gusto D., a abusa 
di e muchanan sin pensa 
ki consecuencia esaki tin 
pa e muchanan. Fiscal a 
bisa cu na cas di e wela 
di e muchanan, unda e 
muchanan mester sinti 
nan mes sigur, D. tabata 
abusa di nan. Na opinion 
di Fiscal, esaki a afecta e 
muchanan cu lo por laga 
nan keda afecta. Fiscal 
a bisa cu comunidad ta 


preocupa cu casonan di 
abuso. Den e caso aki ta 
durante un periodo lar- 
go a abusa di dos mucha 
menor di edad. Fiscal a 
exigi 6 aña di prison. 


SENTENCIA 

Awe mainta Hues a bisa cu 
mescos cu Fiscal y aboga- 
do, e no ta haya proba cu 
tabatin penetracion di e 
muchanan. Hues a declara 
D. liber di esey. 

Hues a sigui bisa cu e ta 
haya legalmente proba 
cu D. a haci actonan in- 
moral cu e muchanan. 
Tambe cu D. a forza e dos 
muchanan di tene rela- 
cion cu otro. Hues a bisa 
cu e ta kere declaracion di 
e muchanan. El a bisa cu 
e dos muchanan nan de- 
claracion ta mustra con D. 
a haci cu nan. Hues a bisa 
cu e hecho cu tin diferen- 
cia den declaracion no ta 
kita cu nan ta mustra kico 
a sosode di abuso. Hues a 
sigui bisa cu e no ta mira 


motibo cu e muchanan lo 
a formula storia contra D., 
manera D. ta bisa. Hues 
ta haya cu tin prueba di 
sosten. Ademas e omo di 
K. a mira con e acusado 
D. tabata frega riba K. den 
cushina. Hues a rechaza 
e defensa cu no tin sufici- 
ente prueba. 


CASTIGO 

Pa cu e castigo, Hues a bisa 
cu e ta tene cuenta cu pa 
un periodo largo, D. a abu- 
sa di e muchanan. Hues 
ta haya cu D. a abusa di e 
confianza cu e muchanan 
mester tin den dje como e 
pareha di nan wela. Hues 
a bisa cu e ta tene cuenta 
cu sentencianan cu Hof a 
duna pa casonan similar. 
Tambe el a tene cuenta cu 
e edad di e muchanan y e 
periodo largo cu e abuso 
tabata sosode. 


Tur esakinan ta puntonan 
di peso pa aumenta e cas- 
tigo. 


Hues a condena D. na 5 
aña y 6 luna di prison, ki- 
tando e tempo cu e ta sera 
den KIA. Hues a bisa cu e 
no por tuma un decision 
riba e cellular cu Polis a 
confisca cu lo tin porno- 
grafia di mucha den dje. 
Pa loke ta e demanda di 
daño, Hues a aproba 5 mil 
florin y a pone medida di 


pago. 


Hues a bisa cu e resto di e 
demanda ta mucho com- 
plica pa trata den un caso 
penal y pesey ta declara e 
resto di e demanda no ad- 
misibel. 

Ta keda e chens cu e may- 
ornan lo por cuminsa un 
caso civil. 


CONSTRUCCIÓN 
ta corta yerbe hasi cura 
limpi presurewasher i 


verf welder plumming 
electro metal i carpinte 


5608568 

Chauffeur no a regula su velocidad ni a mantene 
distancia a bay dal tras di e auto su dilanti 


Diahuebs mainta a drenta 
informe di un accidente 
dilanti oficina di impuesto 


patruya a bin 
compronde cu aki ta trata 
di un accidente unda cu 


un chauffeur no a regula 
su velocidad ni a mantene 
distancia a bay dal su tras. 


riba e caminda principal, 
mesora a dirigi un patruya 
na e sitio. Na yegada di e 


Afortunadamente ningun 
hende a resulta herida. 


Polis a core cu homber sospechoso den oranan 
laat di madruga banda di hotelnan highrise 


Diahuebs madruga biran- 
do mainta security a nota 
un homber sospechoso na 
altura di e hotelnan high- 
rise na Palm Beach, me- 
sora a dirigi un patruya na 


LEY CU TA LIMITA UZO 
DI PRODUCTONAN DI 


TABACO 


PROTEHANDO 


SALUD 


PUBLICO 


Ta prohibi pa bende of duna 
е productonan di tabaco па 
1 . Е 
регѕопапап bou di 21 aña 


e sitio. Na yegada di e pa- 
truya a bin topa cu e sos- 
pechoso pero esaki no por 
a hustifica su presencia 
den e area у a core сипе 
for di e sitio. 

Kreando historia, 
Nashonnan Ып, CARICOM i 
COPPPAL na kaminda pa 
Boneiru 


Bonaire Human Rights, 
Movementu Pa Kambio 1 
Pueblo Progresivo Uní ta 
organisá un 

konferensia  internasho- 
nal — di 8 Simposio: Kolo- 
nialismo Kontemporario 1 
Reparashon 

den Karibe. 

E simposio ta tuma lugá 
di 30 di november pa 3 di 
dezèmber 2023, ku entre 
otro 

siguiente partisipan- 
tenan: Dr. Carlyle Corbin, 
Eksperto di Nashonnan 
Uní; Dr. Eric 

Phillips, Vise Presidente di 
Komishon di Reparashon 
di CARICOM; Joe Kool- 
man, 

Presidente di Komishon 
di  Dekolonisashon di 
COPPPAL 1 otro represent- 
antenan i 

partisipantenan invitá di 
Boneiru, Kòrsou, Aruba, 
San Andres / Providencia, 
Puerto Rico, 

Guyana Franses, Islanan 
Vírgen di Estadonan Uní, 
Islanan Vírgen Britániko, 
Anguilla, 

Bermuda, Sint Eustatius, 


Saba, Sint Maarten Hulan- 
des, Sint Maarten Franses, 
México, 

Bolivia, Perú, Panamá, Be- 
lize, Honduras i otro pais- 
nan. 

Nos esfuerso ta pa uni 
pueblonan ku antesedente 
similar i ophetivo komun 
di 

Reparashon, Outode- 
terminashon i Dekolo- 
nisashon den Karibe i Sur 
Amérika. 

E ophetivo di e konferensia 
ta pa reuní lidernan, aktiv- 
istanan, profeshonalnan, 
spesialistanan i eksper- 
tonan di diferente orígen 
pa fasilitá komunikashon i 
promové 

edukashon tokante e op- 
shonnan di status di kom- 
pletu igualdat polítiko, 
medida kompletu 

di propio-gobernashon, 
dekolonisashon i repara- 
shon. E propósito di e kon- 
ferensia ta pa 

avansá komprendementu 
di e proseso i progreso di 
evolushon di e status polí- 
tiko di 

paisnan i teritorionan sin 


propio-gobernashon den 
Karibe i Sur Amérika. 

E konferensia di 4 dia lo 
inkluí un tayer i debate 
polítiko pa Hóbennan, dis- 
kushon di 

nivel haltu riba e tópiko di 
dekolonisashon i repara- 
shon, apertura di un ofi- 
sina regional di 

COPPPAL den koperashon 
ku Bonaire Human Rights 
i e anunsio di James Finies 
su 

siguiente paso. 
Personanan lokal tambe ta 
kordialmente invitá na e 
simposio importante akí. 
Por registrá 

via: organizationbonaire- 
humanrights@gmail.com 
òf +599-786-4576 (tele- 
fòn/WhatsApp). 


PUEBLO A HAÑA SU 
ШЇ 


PS Tun 
2 да 
05050 


Diabetes: Sa bo riesgo, 
Sa kico pa haci 


BO SANGER 


TA SALBA BIDA! 
STICHTING 
BLOEDBANK O 5в7 0002 
ARUBA Ө StichtingBloedbankAruba 


Registra pa bira donante na www.bloedbankaruba.aw 


PRONOSTICO DI TEMPO 


VALIDO TE DIASABRA 18 DI NOVEMBER 
2023, 18:00 ОВА 
ТЕМРО: 
AWE TARDI Y AWE МОСНІ: PARCIALMENTE 
NUBLA Y GENERALMENTE SECO 
DEN MARDUGA Y MAYAN: PARCIALMENTE 
NUBLA CU UN AWACERO PASAJERO 
TE BREVE 
TEMPERATURA MAXIMO 32 GRADO CEL- 
SIUS TEMPERATURA MINIMO 27 GRADO 
CELSIUS 
INDICE DI CALOR (HEAT INDEX) DEN Y 
ROND DI ORANAN DI MERDIA: 33 PA 40 
GRADO CELSIUS 
UV INDEX: 8 
BAHADA DI SOLO : 6:11 PM 
SUBIDA DI SOLO : 6:39 AM. 


BIENTO: 
MODERA FOR DI DIRECCIONAN OOST-ZUI- 
DOOST TE ZUID; 

FORSA З TE 4 (12 TE 30 KM/ORA, 7 TE 16 

NUDO 
SITUACION GENERAL DI TEMPO PA PROXI- 
MO 24 ОВА: _ 


HUMEDAD DISPONIBL EN REGION TA 
POCO Y ESAKI LO STR DESAROYO DI 
NUBIANAN CU POR PRODUCI AWACERO. 
SINEMBARGO, HUMEDAD LO BAI AUMEN- 
TA DURANTE E WEEKEND AKI Y PRODUCI 
DE BES EN CUANDO MAS NUBIA. 


FOR DI ESAKINAN POR DESAROYA ALGUN 
AWACERO PASAJERO TE BREVE 


CU UN CHANCE LEVE РА LAMPER CU 
STRENA. 

Tur 19 di november ta Dia Inter- 
nacional di Hende Homber. Des- 
de akinan, mi kier a expresa un 


pabien grandi na tur hende 
homber riba nan dia special. Mi 
ta kere cu ta asina importante pa 
sigui reconoce y celebra e dia aki 
di hende homber. Hende homber 
ta pilarnan den nos 

comunidad y cabes di nos fami- 
anan. E hende homber ta hopi bi- 
aha e forsa y proteccion den e 
famia. E ta ocupa su mes mayoria 
di biaha pa yuda y inverti den su 
famia, pero no ta mucho 
exigente pa su mes ricibi algo 
special. Den tur parti di nos co- 
munidad hombernan ehemplar y 
balente ta traha duro pa nan 
famia pero tambe pa nos bay di- 
lanti como pais. 

Mundialmente hende homber ta 
comete hopi mas suicidio cu hen- 
de muhe 

Aunke hombernan hopi biaha ta 
aparenta di ta hopi mas fuerte y 
menos emocional cu hende 
muhe, estadisticanan di hopi 
pais ta mustra cu hende homber 
ta hopi mas vulnerabel pa comete 
suicidio. Na mayoria pais homber 
ta comete 3 biaha mas suicidio cu 
hende muhe. Estadisticanan 

ta mustra cu hende muhe ta cay 
den depresion dos biaha mas tan- 
to cu hende homber, sinembargo 
pasobra hende muhe ta hopi mas 
habri pa comparti nan problema, 
emocion y dolornan cu otro 


Parlamentario Marco Berlis (MEP) 


Dia 19 di november Dia Internacional di Hende Homber: 
“BAN PA CERO SUICIDIO PAHENDE HOMBER” 


hende, esaki ta evita cu nan ta 
yega na suicidio. Data ta mustra 
cu aunke hende muhe ta atenta 
mas suicidio cu homber, mas 
homber ta muri di suicidio. Esaki 
tin di haci cu e metodo cu hende 
homber ta suicida su mes cu ne 
compara cu hende muhe ta hopi 
mas brutal y mortal. 

E problema cu hende homber no 
ta expresa su mes 

Hende homber en general y glo- 
balmente ta sernan cu no ta 
mucho expresivo. Homber ta ab- 
sorba 


| y tene mayoria di cos ра nan mes. 


Esaki ta haci cu e presion y dolor 
interno ta keda acumula y 

afecta e persona di un forma ex- 
orbitante. Hende homber ta pen- 
sa diferente cu hende muhe riba 
su problemanan y ta sinti e nece- 
sidad di por resolve esakinan su 
mes y wanta e decepcionan 
paden. 

Esaki tin efectonan devastador 
mentalmente y emocionalmente 
pa e hende homber cu na cierto 
momentonan ta sinti cu no tin un 
solucion mas pa loke e ta experi- 
enciando. Pasobra e homber no 
ta expresa su mes mayoria biaha, 
tur hende ta pensa cu tur cos ta 
bayendo bon cu ne. Lo 

contrario ta berdad. Ta pesey 
ta yega un momento den cual e 
homber no ta wak un solucion 
mas 

y ta actua den desesperacion y 
desilusion completo y ta pone un 
fin na su bida. Esaki 
lamentablemente no ta un solu- 
cion; e ta crea mas dolor y prob- 
lema pa e famia cu ta keda atras. 
E 

cultura machista cu ta hunga un 
rol importante na hopi pais a siña 
e hende homber pa no yora, no 
habri su mes, y no actua manera 
un “muhe.” Tur e cultura eroneo 
aki ta contribui na un 

formacion di caracter y pensa- 
mento cu por ta hopi dañino ne 
salud mental di hende homber, 
cual 

por conduci na suicidio eventual- 
mente. 


Situacion na Hulanda 

Na Hulanda homber nos por wak 
un aumento di casonan suicidio 
bou di homber. Na 2020 

tabatin 1.823 caso di suicido, 
di cual 1.228 tabata homber, na 
2021 tabatin un total di 1.862 
caso 

di cual 1.295 tabata homber y na 
2022 tabatin 1.916 caso di cual 
1.315 tabata homber. En total 
1.315 hende homber y 601 hende 
muhe a suicida na 2022, cu ta un 
average di 5 suicidio pa dia! 

Bou di e hende hombernan e ca- 
sonan di aumento mas grandi ta 
bou di e edadnan di 20-30 aña, 
30-40 aña y 60-70 aña. E data 
aki ta proveni di CBS di Hulanda. 
Como hende homber mi mes, ,mi 
ta reconoce e importancia pa ta 
vulnerabel den e momento y cu 


e persona corecto. Expresa nos 
decepcionan y luchanan no ta 
haci nos debil, sino mas saluda- 
bel, 

fuerte y moldiabel pa un posibel 
solucion cu nos mes no por a in- 
dentifica. Hende homber no ta 
superman, nos ta keda hende. 
Hende cu mester di conseho y 
guia tin biaha pa nos por crece y 
ta 

fuerte pa alcansa nos metanan 
y esun di nos famia. Un pabien 
special na tur hende homber гіра 
nan dia! 

Si pueblo desea mas informacion 
di e articulo aki, contact mi na 
tel: 528-4639 of email mi na: 
marco.berlisoparlamento.aw / 
Bo parlamentario y sirbidor di 
pueblo na bo ordo semper! 


Dialuna 20 di november 


FESTIVAL DI “DERECHO 
DI MUCHA” NA PLAYA 
PABAO 


PLAYA PABAO -— Dialuna, dia 20 
di november, nos ta celebra "Dia 
di Mucha" na Aruba. Riba e dia 
aki tambe ta celebra "Dia Inter- 
national Di Derecho Di Mucha" . 
Pa e motibo aki directiva di Cen- 
tro di Bario Playa Pabao ta duna 
reconocemento na nos muchanan 
den un solo actividad na Playa 
Pabao. E actividad aki ta tuma 
lugar dialun dia 20 di november 
y ta cuminsa pa 3'or di merdia y 
lo termina pa 8“or di anochi. Nos 
muchanan tin oportunidad pa 
hunga den “waterslide”, bula riba 
trampolin y den dinojump, hunga 
den luchtkasteel, monster truck, 
pinta cara y participa na dife- 
rente wega. Tambe muchanan tin 
oportunidad pa gana un celular . 
Entada ta completamente gratis. 
Muchanan ta wordu invita pa bin 
cu nan trahe di baño pasobra ta 


bay tin un “waterslide”. Ра бог lo 
cuminsa un ora di locura sigi pa 
un show “Di Mucha Pa Mucha” cu 
presentacion di gruponan di baile 
y solistanan hubenil. 

E promer 200 mucha lo ricibi un 
recuerdo di e dia aki. Pues di- 
aluna dia 20 di november ta cel- 
ebra Dia di Mucha y ban duna nos 
muchanan reconecimento riba 
e dia importante aki y laga nos 
manera un famia grandi asisti na 
e actividad aki cu nos muchanan 
na Centro di Bario Playa Pabao. 
Pues mayornan nos ta warda boso 
y bin compaña bo yiu(nan) na e 
actividad aki. Lo tin un bar (sin 
bebida alcoholico) y un cushina cu 
prijsnan di dia di mucha.Tambe lo 
tin un expo cu e tema “e cas di mi 
soño” cu obranan di man traha 
dor di alumnonan di Colegio Bon 
Bini. 

ORANJESTAD, Aruba, 17 
November 2023: Forsa, 
curashi y balor ta deter- 
mina e hende 

homber. Luna di novem- 
ber ta importante pa e ser 
masculino ya cu e ta uni 
diferente evento 

cu ta importante pa e 
hende homber. 

Asina nos conoce e movi- 
mento ‘Movember’ си 
mundialmente ta uza e 
luna di november pa 
recauda fondo pa salud di 
e hende homber. Dia 19 di 
november ta Dia Interna- 
cional di Hende 

Homber y dia 20 di no- 
vember ta Dia Internacio- 
nal di Derecho di Mucha. 
Cu asina ta forma 

48 ora di celebracion pa 
hende homber y muchan- 
an, y e relacion special cu 
nan ta comparti. 

Dia Internacional di Hen- 
de Homber 

Diadomingo awor, 19 di 
november cu ta Dia In- 
ternacional di Hende 
Homber, mundo henter 
lo ta celebrando e þa- 
lor positivo di e hende 
hombernan. Ta impor- 
tante pa pone enfasis riba 
e 

‘role modeľ masculino 
positivo y asina crea con- 
sciencia riba e bienestar 
di nos hende 

hombernan. Pasobra, 
awendia e hende homber 
ta bibando bou di hopi 
exigencia y presion 
externo di entre otro tra- 
bou, famia, amigonan 
y medionan social. Nos 
mester sostene nan. 

Tin tres forma den cual 
por yuda fortalece e hen- 

Parlamentario Ricky Hoek (MEP): 


Forsa, curashi y valor ta determina e 
hende homber 


Di 10 aniversario di Fundacion Hende Homber y Dia 
Internacional di hende homber 


de homber. Di prome, en- 
curasha e hende 

homber comun y coriente 
cu tur dia ta traha duro y 
ta hiba un bida decente y 
honesto. Di dos, 

celebra e contribu- 
cionnan positivo di e 
hende homber na comun- 
idad, famia, hogar, cuido 
di 

nan yiunan y medio am- 
biente. Di tres, enfoca 
riba e salud y bienestar di 
e hende homber, 

tanto den e aspecto so- 
cial, emocional, fisico y 


spiritual. 

Conferencia organisa 
pa Fundacion Hende 
Homber 


Pa ilustra cu esaki ta sos- 
ode na Aruba y pa pone 
nos role modelnan mas- 
culino den e lus 

positivo, Parlamentario 
Ricky Hoek kier a enfoca 
riba e conferencia exitoso 
di Fundacion 

Hende Homber na cual 
e a participa. Fundacion 
Hende Homber a presen- 
ta un conferencia 

titula “Hombernan cu ta 
marca e diferencia”, cu e 
enfoke riba e “bienestar 
emocional y 

mental”. Un elenco profe- 
sional local consistiendo 
di seis hende homber y un 
hende muhe a 

comparti informacion 


hopi valioso y importante 
pa e funcionamento opti- 
mal di cada ser 
masculino. Asina a duna 
informacion riba entre 
otro tereno psicologico, 
social-emocional, 


finansas, spiritualidad, 
salud y intimidad. 

E conferencia a mustra 
cu hende hombernan na 
Aruba mester di mas em- 
poderamento, sosten 

y ayudo pa e retonan cu 
nan ta enfrenta diari- 
amente. No obstante cu e 
conferencia tabata 

dirigi riba е hende 
homber, e hende muhe 
tambe ta hunga un papel 
importante den e bida y 


desaroyo di e hende 
homber. Y asina tur es- 
nan presente por a cera 
conoci cu e profesional- 
nan cu lo por brinda ayu- 
do y conseho caminda cu 
ta necesario. Un relacion 
sano ta hiba na un 

bida sano. 


Finalmente Parlamen- 
tario Hoek kier a fe- 
licita Fundacion Hende 
Homber, tanto su direc- 
tiva como su clientenan, 
miembronan cu nan di 10 
aniversario di existencia. 
Y gradiciendo na tur 

cu a contribui y haci e 
conferencia un exito ro- 
tundo. 

ORANJESTAD -- Diaran- 
son 15 di November, hunto 
cu Presidente di Parla- 
mento Edgard 

Vrolijk, Prome Minister 
a reuni cu señora Helen 
van der Wal y señor Arie 
Swean di 

Commissie Versterking 
Democratisch Bestel, riba 
independisacion di nos in- 
stitutonan halto di 

estado. 

E comision aki a wordo in- 
stitui na aña 2018 pa forti- 
fica nos institutonan halto 
di estado y ta 

consisti di algun experto 
riba tereno constitucional, 
den sector priva y den sec- 
tor publico. Un 

comision multidiscipli- 
nario cu tin e tarea pa re- 
comenda Gobierno con pa 
fortifica nos 

principionan democratico. 


Prome Minister Evelyn Wever-Croes: 


PROME MINISTER Y PRESIDENTE DI 
PARLAMENTO TA REUNI CU COMMISSIE 
VERSTERKING DEMOCRATISCH BESTEL 


Nos ta fortifica democra- 
cia ora nos organonan y 
institutonan halto 

di estado ta fortifica. Mas 
fuerte nos institutonan 
Parlamento, Raad van Ad- 
vies y Contraloria 

General (Algemene Rek- 
enkamer) ta, miho nan 
por controla gobiernonan 
y mas fuerte nos 
democracia ta. 

Prome Minister Evelyn 
Wever-Croes a remarca cu 
desde el a drenta goberna- 
cion, ela 

cuminsa cu e proceso di 
independisa Raad van Ad- 
vies, Algemene Rekenka- 
mer y di 

Parlamento. XIndependi- 
sacion di nos colegionan 
halto ta necesario pa asina 
nan no depende di 
Gobierno y por duna con- 
seho y veredictonan obhe- 


tivo cu lo yuda democracia 
di nos pais. 

Raad van Advies ya a wor- 
do independisa y ta bayen- 
do bon. Awor lo cuminsa 
cu e proceso pa 
independisa Algemene 
Rekenkamer. Parlamento 
ta den estado bastante 


avansa caba. Un 


Parlamento mas indepen- 
diente y fuerte por haci 
e trabou di control miho 
riba un gobierno y lo 

tin un bon democracia pa- 
sobra e ora tin checks and 
balances. 

Un gobierno cu no kier 


un democracia fuerte, ta 
percura pa su Parlamento, 
Raad van Advies, 

y su Contraloria General 
ta swak. Gabinete Wever- 
Croes kier e institutonan 
aki fuerte y 

fortifica y ta logrando esa- 
ki tambe. 


Polisnan di e team special a detene un motociclista y a 
confisca su scooter relaciona cu un investigacion 


Diaranson anochi e team 
special di polis a topa un 
sospechoso busca pa un of 
otro investigacion y a de- 
tene e motociclista como 
tambe confisca su brom- 


mer na e Linear Park. A 
pidi tanto e vehiculo di 
transporte como un take- 
lwagen pa hibanan warda 
di polis pa mas investiga- 
cion. 


